# Capitolul III

**Întocmirea și transmiterea Anunțului de participare**

1. Compania întocmește Anunțul de participare în limba de stat sau, după caz, în una din limbile de circulație internațională, care conține, în mod obligatoriu, cel puțin următoarea informație:
2. denumirea și sediul autorității contractante și Întreprinderii;
3. caracteristicile tehnice și cele ce țin de calitatea bunurilor sau serviciilor solicitate.
4. informația privind modalitatea întocmirii ofertelor, modul, locul și termenul-limită de prezentare a ofertelor;
5. informația despre prețul ofertei care, de regulă, se calculează în moneda națională sau, după caz, în valută străină (fără indicarea unor cifre);
6. termenul de valabilitate a ofertelor;
7. clauzele principale ale contractului de achiziție (termen de livrare, locul livrării, garanție ș.a.);
8. lista documentelor de calificare/validare a ofertanților;
9. criteriile de evaluare a ofertelor;
10. După executarea cerințelor expuse la punctul 6 al prezentului Regulament, Compania atribuie Anunțului de participare un număr de înregistrare cu data corespunzătoare.
11. În scopul atragerii mai multor oferte în cadrul procedurii, Compania va publica Anunțul de participare pe pagina web personală (dacă dispune de aceasta) și alte mijloace de informare în masă (portaluri web destinate unor anunțuri similare, inclusiv pe rețelele de socializare).
12. La cererea ofertelor de preț sau în cazul nepublicării Anunțului de participare pe pagina web, Compania va transmite anunțul, în mod direct și oficial, unui număr cât mai mare de operatori economici calificați în funcție de obiectul achiziției, urmând ca până la expirarea termenului-limită de depunere să fie înregistrare cel puțin trei oferte de preț.
13. Compania transmite Anunțul de participare, în mod prioritar, operatorilor economici rezidenți ai Republicii Moldova, cu prioritatea producătorilor autohtoni.
14. Compania transmite Anunțul de participare prin poștă, prin ridicare directă, prin fax, pe cale electronică, sau prin combinarea acestor mijloace. În toate cazurile acest fapt trebuie documentat și înregistrat conform procedurii de prelucrare a corespondenței Întreprinderii.
15. Anunțul de participare se transmite, în mod gratuit, concomitent tuturor operatorilor economici.
16. Compania are dreptul de a solicita suplimentar operatorului economic să prezinte unele date ce confirmă și demonstrează aptitudinea sa de realizare a ofertei propuse, odată cu înaintarea ofertei.

15. Operatorul economic poate solicita din partea Întreprinderii informații pe marginea invitației de participare în termenul de depunere a ofertelor. La demersurile de acest fel, Compania va răspunde în termen de 1 (una) zi lucrătoare, dar nu mai târziu de 1 (una) zi până la expirarea termenului de depunere a ofertelor. Compania va furniza explicațiile în cauză tuturor operatorilor economici cărora le-a fost înaintat Anunțul, fără a indica sursa de la care provine demersul, dacă aceste explicații sunt de interes general și pot afecta buna realizare a procedurii de licitație. Se interzice orice comunicare a informațiilor privind existența sau lipsa altor operatori economic participanți la licitație.